इसलिए जरूरी है कि इस हथकड़ी पर स्त्रियों का लेखन लगातार और पुख्ता होता गया है। ऐसा हो नहीं सकता है कि दासता के इस स्वरूप की चर्चा के बिना उनका लेखन संपूर्ण हो जाए, लेकिन इसमें भी सही स्त्री लेखन अपने में निराला है। वह इस अत्याचार के खिलाफ आक्रोश से भरा हुआ है। उसके लेखन से पुरुषों का मनसायन नहीं होगा। बल्कि उनके शब्द मर्दवादी सोच पर तमाचे की तरह पड़ते हैं। उनका लेखन अपने शरीर पर अपने अधिकार के उद्घोष की तरह है।स्त्री का यौन विषय पर लिखना कोई पाप नहीं।बल्कि लिखे जाने की आवश्यकता है लेकिन स्त्री के जीवन के विविध आयाम है उनको गौण बना कर उसके विद्रोह को सिर्फ बेडरूम तक सिमित करना घातक है।